# Sant Jòrge L'Agricòl

Sant Jòrge L'Agricòl o Sent Jòrge L'Agricòl o Sent Jòrdi l'Agricòl (Saint-Georges-Lagricol en francés) z-es una comuna velaiesa, situada dins lo departament del Naut Léger e la region d'Auvèrnhe-Ròse-Aups, ancianament d'Auvèrnhe.

## Geografia
### Perimètre delh territòri

Comunas confrontantas de Sent Jòrge l'Agricòl :
| Crapòna | | Usson-en-Forez (Léger) |
| Beaune-sur-Arzon | | Sant Julian d'Ança |
| Chomelh | Sent Pèire delh Champ | |

## Toponimia

Las fòrmas ancianas son : Ecclesia dedicata in honore SS. martirum Agricolæ e Vitalis en 1098, Sanctus Agricola en 1213, Mansus S. Agricolæ en 1327, Capellanus S. Georgii Agricol alh secle XV, S. Agricola Craponæ en 1473, Parochia S. Georgii Agricolæ en 1505, La cure de Sainct Agricolle en 1554, Saint George la Gricolle al secle XVIII (mapa de Cassini), George-l'Agricol en 1793.
Sant Jòrge representa Georgius, nom grecolatin, lo martir de Capadòcia delh secle IV [e tuaire de dragons] e l'apòstol de Velai. Mas quanh sant es onorat dins la gleisa ? Probablament lo sant velaiés, mas Joan Arçac ditz pas res. Lo determinant Agricòla a benleu l'intencion de precisar l'identitat delh sant, mas es una simpla traduccion o un comentari delh nom grèc.

### Piaçac

Las fòrmas ancianas son : villa de Piasac en 1163, Ad Piaciagum en 1213, Pyassac en 1271, Locus de Piassaco, Piassac en 1447, Pissac en 1569, Piessac en 1596.
Segon Joan Arçac, Piaçac poiriá venir de *Piacius derivat ipotetic de pius (escais-nom crestian ?), ambelh sufixe -acum. Dauzat e Rostaing explican Piacé, amb la meima prudéncia, per Pediatus o pusleu *Piacius, meime sufixe.

### Tueus ?

Las fòrmas ancianas son : Villa de Astodiis, vès 1100, in Atuis en 1163, Ad Atodios alh secle XII, Ad Astogios, Atois en 1213, Atoys en 1327, Theulx en 1543. Segon Joan Arçac, Tueus (nom supausat), representa benleu lo mot gallic attegia, « cabana », ostau rurau celtic que s'opausava a la casa latina (citacion de Dauzat e Rostaing). Dobtós : i a -ò- etimologic > -ue-.

## Istòria

En 1789, Sent Jòrge dependiá de la província de Velai, de la subdelegacion e senescauciá delh Puèi e delh ressòrt delh presidial de Riam. Sa gleisa parochala, diocèsi delh Puèi e archipreirat de Sant Pàulhan, èra delh vocable de Sant Jòrge; lo prior de Chamaleiras presentava a la cura.

## Administracion

Lista deus cònsols successius :
| Periòde | Periòde | Identitat | Etiqueta |
| març de 2001 | (2026) | André Roche | divèrs dreita |
| | 2001 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 516, totala: 527 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 076 | 843 | 905 | 989 | 1 141 | 1 211 | 1 160 | 1 218 | 1 219 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 114 | 1 155 | 1 133 | 1 118 | 1 084 | 1 044 | 962 | 940 | 918 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 901 | 905 | 908 | 780 | 736 | 716 | 642 | 583 | 572 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 536 | 446 | 447 | 411 | 400 | 411 | 449 | 463 | 477 492 |
| 2009 | 2010 |
| 491 501 | 498 508 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 523 abitants e la densitat èra de 27,28 ab/km².

## Ligams extèrnes

* Sent Jòrge l'Agricòl sobelh site de l'Insee

## Nòtas

* ↑ http://bartavel.com/tresor/5.Noms%20propres.pdf
* ↑ la fònt precedenta sembla pas conéisser Sent
* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Sant Jòrge L'Agricòl».
* 1 2 Augustin Chassaing, Antoine Jacotin Dictionnaire topographique... de la Haute-Loire, 1907, p. 252 https://gallica.bnf.fr/ark:/12148/bpt6k392965/f301.item
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 600-601
* ↑ Augustin Chassaing, Antoine Jacotin Dictionnaire topographique... de la Haute-Loire, 1907, p. 209 https://gallica.bnf.fr/ark:/12148/bpt6k392965/f258.item
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 158
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 530
* ↑ Augustin Chassaing, Antoine Jacotin Dictionnaire topographique... de la Haute-Loire, 1907, p. 278 https://gallica.bnf.fr/ark:/12148/bpt6k392965/f327.item
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 114